  Удмуртиысь тазалыкез утёнъя министерстволэн пресс-службаез Анжелика Тихонова корреспондент Пичи Пурга ёрос эмъюртэ «Земский доктор» программая онколог, анестезиолог-реаниматолог, хирург но огъя практикая эмчиосты кутӥзы. Со сяна, «Земский фельдшер» программая эмсузэрез басьтӥзы. Пӧлысьтыз куинез бускель Татарстанысь Огырчи карысь вуизы. Со сярысь Удмуртиысь тазалыкез утёнъя министерстволэн пресс-службаез ивортӥз. Онколог, хирург но анестезиолог-реаниматолог ёрос эмъюртын ужалозы, огъя практикая эмчи – Бобья-Уча гуртысь эм амбулаториын, нош эмсузэр – Вылӥ Кечол гуртысь фельдшер-акушер пунктын. Ёрос эмъюртысь валтӥсь эмчилэн Алексей Назаровлэн кылъёсызъя, кӧня ке ар улыса, доразы 12 «целевикъёссэс» возьмало. Соос 2019-2021 аръёсы Ижкарысь кун эм академие специалитет программая дышетскыны пыризы: куатез лечебной факультетэ, куатез – педиатрия факультетэ. Та дыре Пичи Пургаын дерматовенерологлы, огъя практикая эмчилы, эм профилактикая эмчилы, стоматолог-терапевтлы но хирурглы кулэяськонзы вань. Пусъём, «Земский доктор» программа Удмуртиын 2012-тӥ арысен улонэ пыӵатӥське, нош «Земский фельдшер» – 2018-тӥ арысен. Эмчиос 1,5 но 1 миллион манет басьто, нош шор ёзо эм персонал – 750 сюрс но 500 сюрс манет. 2021-тӥ арын программаослы луыса эмъюртъёсы 64 эмчиосты но 25 шор ёзо эм персоналэз кутӥзы. Нялтас вераса, 2021-тӥ арысен отчы фельдшер-акушер пунктъёсы ужаны лыктӥсь акушеръёс но эмсузэръёс но пыриськыны быгато. Тодэ вайытом, Пичи Пурга ёрос эмъюртэ выль цифровой маммограф, флюорограф но рентген-аппарат пуктӥзы. Тегъёс: Удмуртия ПичиПурга эмчиос эмъяськонниос Тазалык  